Մեր օրերում, սակայն, մարդիկ ռոբոտներին ոչ միայն օգտագործում են, այլև… զվարճացնում: «Եվրոմագն» էլ հաղորդել է, որ Էստոնիայում կայացել է մարդկության պատմության մեջ առաջին համեգը, որի հասցեատերերը ռոբոտներն են: Դա տեղի է ունեցել եվրոպական խոշորագույն ROBOTEX փառատոնի շրջանակներում: 30 «ամենախելացի և բարդ» ռոբոտների համար Տալլինում ելույթ է ունեցել Focus Space խումբը: Նրանք մտադիր են եղել երաժշտությամբ ռոբոտների մեջ զգացմունքներ արթնացնել: Համերգի ժամանակ բեմում գտնվողները փորձել են զգալ իրենց հանդիսատեսի «տրամադրությունը», իսկ ռոբոտներն այդ նույն ժամանակ երաժշտության ներքո աշխույժ շարժումներ են արել: Իսկ դա կարող է նշանակել, որ համերգը նպատակին հասել է: